Matthew Coon Come

Manawan/Wemotaci 

Matthew Coon Come, pecotcik Mistissini, Kepek askik itekera. 1956 ka tato piponikarik ka nitawokitc, irakonikewiniw ki makockatcitaw kewir. Nete itekera « Nord du Québec » pe otciw Mistisiniiw-iijuw ko ka icinikatakaniwitcik anowe otcirowemakina. Ki okimawiw, ki tiperimew nehirowisiwa, « Chef National de l’Assemblée des Premières Nations ». 2000 ka tato piponikarik ka matceketc nac asko 2003 ka tato piponikarik ki kipaw neta e okimawitc. Nehirowisi kiskihinohamatokamikok ki ici kiskinohamaso. Ki tca kowetcitaw kitci armowetc otci nehiworosiwok, « Université de Trent » kaie « Université de McGill » ki icaw kitci kiskiinohamasotc. Peikwaw ki oramakaniwiw kitci okimawitc « Grand Conseil des Cris » 1987 ka tato piponikarik wec niheriw ka isparinik. Ki micta miro kiskerimakaniwiw esko ka ki okimawitc eki micta witcihatc nehirosiwa, ka ici mirowacinik tepirak ki kinawapitam. Ki sa kotci otcihew aka kitci kiposkihikaniwonik « Baie-James » itekera. Ki tca pe mirakaniwiw « le prix Goldman » ka icinikatcikatek 1994 ka tato piponikarik wec. Ekota kewir kiskinohamatawikamikok awacak ka ki ici matcerakaniwitcik nete Capetciwotakanik e ki taciketc, kaie kewir ki mitci totowakaniwiw. 

 Opitciwan 

Tipanictawin:E matcectakaniwok‎